《送湖南提举梁朝散》
宋代·华镇

公族流芳远，侯门积庆长。玉田收地宝，兰畹毓天香。

岐嶷英姿收，魁梧德宇强。岳灵分秀气，昴宿注祥光。

世济居弥厚，官成动有章。题舆高右陕，持节重西湘。

二九朝阳永，中秋夕月凉。诞弥迎节至，嘉庆肆筵芳。

檀篆金为鼎，榴花玉作觞。愿言齐鹤寿，平步冠鹓行。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。